CELEX: 32018R1872
Language: et
Date: 2018-11-23 00:00:00
Title: Komisjoni rakendusmäärus (EL) 2018/1872, 23. november 2018, millega kehtestatakse erand määrustest (EÜ) nr 2305/2003, (EÜ) nr 969/2006 ja (EÜ) nr 1067/2008, rakendusmäärustest (EL) 2015/2081 ja (EL) 2017/2200, määrusest (EÜ) nr 1964/2006 ja rakendusmäärusest (EL) nr 480/2012 ning määrusest (EÜ) nr 1918/2006 seoses impordilitsentsitaotluste esitamise ja kõnealuste litsentside väljaandmise kuupäevadega 2019. aastal teravilja, riisi ja oliiviõli tariifikvootide raames ning kehtestatakse erand rakendusmäärusest (EL) 2016/2080 seoses hankemenetluse pakkumuste läbivaatamise tähtajaga lõssipulbri kokkuostuks riikliku sekkumise raames 2019. aastal

30.11.2018   
               
               
                  ET
               
               
                  Euroopa Liidu Teataja
               
               
                  L 306/9
               
            
         KOMISJONI RAKENDUSMÄÄRUS (EL) 2018/1872,
         23. november 2018,
         millega kehtestatakse erand määrustest (EÜ) nr 2305/2003, (EÜ) nr 969/2006 ja (EÜ) nr 1067/2008, rakendusmäärustest (EL) 2015/2081 ja (EL) 2017/2200, määrusest (EÜ) nr 1964/2006 ja rakendusmäärusest (EL) nr 480/2012 ning määrusest (EÜ) nr 1918/2006 seoses impordilitsentsitaotluste esitamise ja kõnealuste litsentside väljaandmise kuupäevadega 2019. aastal teravilja, riisi ja oliiviõli tariifikvootide raames ning kehtestatakse erand rakendusmäärusest (EL) 2016/2080 seoses hankemenetluse pakkumuste läbivaatamise tähtajaga lõssipulbri kokkuostuks riikliku sekkumise raames 2019. aastal
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkti e,
         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 28,
         ning arvestades järgmist:
         
                     (1)
                  
                  
                     Komisjoni määrustega (EÜ) nr 2305/2003, (3) (EÜ) nr 969/2006 (4) ja (EÜ) nr 1067/2008 (5) ning komisjoni rakendusmäärustega (EL) 2015/2081 (6) ja (EL) 2017/2200 (7) on kehtestatud erisätted kvoodi 09.4126 alla kuuluva odra, kvoodi 09.4131 alla kuuluva maisi, kvootide 09.4123, 09.4124, 09.4125 ja 09.4133 alla kuuluva muu kui kõrge kvaliteediga pehme nisu ning kvootide 09.4306, 09.4307, 09.4308, 09.4277, 09.4278 ja 09.4279 alla kuuluvate Ukrainast pärit teatavate teraviljade impordilitsentsitaotluste esitamiseks ja impordilitsentside väljaandmiseks.
                  
               
                     (2)
                  
                  
                     Komisjoni määrusega (EÜ) nr 1964/2006 (8) ja komisjoni rakendusmäärusega (EL) nr 480/2012 (9) on kehtestatud erisätted kvoodi 09.4517 alla kuuluva Bangladeshist pärit riisi ja kvoodi 09.4079 alla kuuluva purustatud riisi impordilitsentsitaotluste esitamiseks ja impordilitsentside väljaandmiseks.
                  
               
                     (3)
                  
                  
                     Komisjoni määrusega (EÜ) nr 1918/2006 (10) on kehtestatud erisätted Tuneesiast pärit oliiviõli impordilitsentsitaotluste esitamiseks ja impordilitsentside väljaandmiseks kvoodi 09.4032 raames.
                  
               
                     (4)
                  
                  
                     Komisjoni rakendusmäärusega (EL) 2016/2080 (11) on kehtestatud erisätted seoses pakkumuste esitamise tähtajaga lõssipulbri ostuks avatud hankemenetluse teel.
                  
               
                     (5)
                  
                  
                     Võttes arvesse puhkepäevi 2019. aastal, tuleks teatavate ajavahemike suhtes teha erand määrustest (EÜ) nr 2305/2003, (EÜ) nr 969/2006 ja (EÜ) nr 1067/2008, rakendusmäärustest (EL) 2015/2081 ja (EL) 2017/2200, määrusest (EÜ) nr 1964/2006, rakendusmäärusest (EL) nr 480/2012 ja määrusest (EÜ) nr 1918/2006 seoses impordilitsentsitaotluste esitamise ja kõnealuste litsentside väljaandmise kuupäevadega, et tagada vastavatest kvoodimahtudest kinnipidamine.
                  
               
                     (6)
                  
                  
                     Võttes arvesse puhkepäevi 2019. aastal, tuleks teatavate ajavahemike suhtes teha erand rakendusmäärusest (EL) 2016/2080 seoses pakkumuste esitamise ja nende läbivaatamise kuupäevadega.
                  
               
                     (7)
                  
                  
                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Teravili
            
               1.   Erandina määruse (EÜ) nr 2305/2003 artikli 3 lõike 1 teisest lõigust ei tohi kvoodi 09.4126 alla kuuluva odra impordilitsentsitaotlusi 2019. aastaks esitada pärast reedet, 13. detsembrit 2019 kell 13.00 Brüsseli aja järgi.
            
            
               2.   Erandina määruse (EÜ) nr 969/2006 artikli 4 lõike 1 teisest lõigust ei tohi kvoodi 09.4131 alla kuuluva maisi impordilitsentsitaotlusi 2019. aastaks esitada pärast reedet, 13. detsembrit 2019 kell 13.00 Brüsseli aja järgi.
            
            
               3.   Erandina määruse (EÜ) nr 1067/2008 artikli 4 lõike 1 teisest lõigust ei tohi kvootide 09.4123, 09.4124, 09.4125 ja 09.4133 alla kuuluva muu kui kõrge kvaliteediga pehme nisu impordilitsentsitaotlusi 2019. aastaks esitada pärast reedet, 13. detsembrit 2019 kell 13.00 Brüsseli aja järgi.
            
            
               4.   Erandina rakendusmääruse (EL) 2015/2081 artikli 2 lõike 1 teisest lõigust ei tohi kvootide 09.4306, 09.4307 ja 09.4308 alla kuuluvate Ukrainast pärit teraviljade impordilitsentsitaotlusi 2019. aastaks esitada pärast reedet, 13. detsembrit 2019 kl 13.00 Brüsseli aja järgi.
            
            
               5.   Erandina rakendusmääruse (EL) 2017/2200 artikli 2 lõike 1 teisest lõigust ei tohi kvootide 09.4277, 09.4278 ja 09.4279 alla kuuluvate Ukrainast pärit teraviljade impordilitsentsitaotlusi 2019. aastaks esitada pärast reedet, 13. detsembrit 2019 kella 13.00 Brüsseli aja järgi.
            
         
         
            Artikkel 2
            Riis
            
               1.   Erandina määruse (EÜ) nr 1964/2006 artikli 4 lõike 3 esimesest lõigust ei tohi kvoodi 09.4517 alla kuuluva Bangladeshist pärit riisi impordilitsentsitaotlusi 2019. aastaks esitada pärast reedet, 6. detsembrit 2019 kella 13.00 Brüsseli aja järgi.
            
            
               2.   Erandina rakendusmääruse (EL) nr 480/2012 artikli 2 lõike 1 kolmandast lõigust ei tohi kvoodi 09.4079 alla kuuluva purustatud riisi impordilitsentsitaotlusi 2019. aastaks esitada pärast reedet, 6. detsembrit 2019 kella 13.00 Brüsseli aja järgi.
            
         
         
            Artikkel 3
            Oliiviõli
            Erandina määruse (EÜ) nr 1918/2006 artikli 3 lõikest 1 ei tohi Tuneesiast pärit oliiviõli impordilitsentsitaotlusi 2019. aastaks esitada pärast teisipäeva, 10. detsembrit 2019.
         
         
            Artikkel 4
            Pakkumused lõssipulbri müügiks hankemenetluse teel
            Erandina rakendusmääruse (EL) 2016/2080 artikli 2 lõikest 2 lõpeb 2019. aasta jaanuari pakkumuste esitamine osalise pakkumismenetluse raames kuu teisel ja neljandal teisipäeval kell 11.00 (Brüsseli aja järgi).
         
         
            Artikkel 5
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Selle kehtivusaeg lõpeb 1. jaanuaril 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. november 2018
            
               
                  Komisjoni nimel
               
               
                  presidendi eest
               
               
                  põllumajanduse ja maaelu arengu peadirektoraadi
               
               
                  peadirektor
               
               Jerzy PLEWA
            
         
         
            (1)  ELT L 347, 20.12.2013, lk 671.
         
            (2)  ELT L 206, 30.7.2016, lk 71.
         
            (3)  Komisjoni 29. detsembri 2003. aasta määrus (EÜ) nr 2305/2003, millega avatakse kolmandatest riikidest imporditava odra ühenduse tariifikvoot ja sätestatakse selle haldamine (ELT L 342, 30.12.2003, lk 7).
         
            (4)  Komisjoni 29. juuni 2006. aasta määrus (EÜ) nr 969/2006, millega avatakse kolmandatest riikidest imporditava maisi ühenduse tariifikvoot ja sätestatakse selle haldamine (ELT L 176, 30.6.2006, lk 44).
         
            (5)  Komisjoni 30. oktoobri 2008. aasta määrus (EÜ) nr 1067/2008, millega avatakse kolmandatest riikidest pärit muu kui kõrge kvaliteediga pehme nisu ühenduse tariifikvoodid ja sätestatakse nende haldamine ning kehtestatakse erand nõukogu määrusest (EÜ) nr 1234/2007 (ELT L 290, 31.10.2008, lk 3).
         
            (6)  Komisjoni 18. novembri 2015. aasta rakendusmäärus (EL) 2015/2081, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine (ELT L 302, 19.11.2015, lk 81).
         
            (7)  Komisjoni 28. novembri 2017. aasta rakendusmäärus (EL) 2017/2200, millega avatakse Ukrainast pärit teatavate teraviljade impordi tariifikvoodid ja sätestatakse nende haldamine (ELT L 313, 29.11.2017, lk 1).
         
            (8)  Komisjoni 22. detsembri 2006. aasta määrus (EÜ) nr 1964/2006, milles sätestatakse üksikasjalikud eeskirjad Bangladeshist pärit riisi impordikvootide avamiseks ja haldamiseks vastavalt nõukogu määrusele (EMÜ) nr 3491/90 (ELT L 408, 30.12.2006, lk 19).
         
            (9)  Komisjoni 7. juuni 2012. aasta rakendusmäärus (EL) nr 480/2012, millega avatakse CN-koodi 1901 10 00 alla kuuluvate toiduainete tootmiseks ettenähtud CN-koodi 1006 40 00 alla kuuluva purustatud riisi tariifikvoot ja sätestatakse selle haldamine (ELT L 148, 8.6.2012, lk 1).
         
            (10)  Komisjoni 20. detsembri 2006. aasta määrus (EÜ) nr 1918/2006, millega avatakse ühenduse tariifikvoot Tuneesiast pärit oliiviõli kohta ja sätestatakse selle kvoodi haldamine (ELT L 365, 21.12.2006, lk 84).
         
            (11)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).